
ДО
ОБЩИНСКИ СЪВЕТ 
ПОМОРИЕ


ДОКЛАДНА ЗАПИСКА
ОТ ИВАН АЛЕКСИЕВ
КМЕТ НА ОБЩИНА ПОМОРИЕ


Относно: Предложение от „Фиван” ООД, за прехвърляне правата по договор за аренда


УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,


	С вх. рег. № 30-217-1/20.11.2024 г. в Община Поморие е постъпила молба от Иво Петров Стойчев, управител на „Фиван” ООД, в която в качеството си на Арендатор по  Договор за аренда на земеделска земя", том II, № 18, дв.вх. рег № 3283 от 16.10.2008 г., по описа на Служба по вписванията – гр. Поморие, между „Фиван” ООД и Община Поморие, е разяснил фактическата обстановка и е декларирал неспособността на представляваното от него дружество да продължи земеделската си дейност, както и желанието на трето лице „Колев 2008“ ЕООД да закупи собствения на „Фиван“ ООД лозов масив и инвентар, както и да продължи да обработва под аренда поземлен имот с идентификатор 00271.3.124 (стар номер 000049) в землището на с. Александрово, местността „Парниците“ за оставащия срок на договор № 93-00-307 от 23.09.2008г.
По силата на цитираният договор, с изх. рег. № 93-00-307 от 23.09.2008г., Арендодателят предоставя на Арендатора за временно и възмездно ползване земеделски имот – частна общинска собственост – нива, цялата на площ 33,816 дка, съставляваща поземлен имот с идентификатор 00271.3.124 в землището на с. Александрово, община Поморие, четвърта категория, находяща се в местността „Парниците“, за създаване на лозови насаждения, за срок от 20 години. „Фиван“ ООД са изпълнили задължението си да създадат лозови насаждения и ежегодно са изплащали дължимото арендно плащане, като по този договор нямат задължения към Община Поморие.
В Чл. 11, ал. 3 от Закона за арендата в земеделието изрично е посочено, че „Селскостопанските научноизследователски институти и други физически или юридически лица, арендуващи държавни и/или общински земи не могат да преарендуват арендувания обект на договора, не могат да залагат правата си по договора за аренда и да ги прехвърлят на трето лице“, а в чл. 17 от подписаният между страните договор изрично е посочено, че Арендаторът няма право да преарендува част или целия обект на договора, да заложи правата си по договора или да ги прехвърли на трето лице без предварително писмено съгласие на арендодателя. 

Предвид гореизложеното предлагам на Общински съвет Поморие да приеме следното:

РЕШЕНИЕ: 

На основание чл. 21, ал. 1, т. 8  и ал. 2 от Закона за местното самоуправление и местната администрация и във връзка с входирано предложение с вх. рег. № 30-217-1 от 20.11.2024г. от управителя на „Фиван” АД

1.  Общински съвет - Поморие Възлага на Кмета на Община Поморие да предприеме действия по подписването на тристранно споразумение между Община Поморие, „Фиван“ АД и „Колев 2008“ ЕООД по изменянето на договор, с изх. рег. № 93-00-307 от 23.09.2008г. и встъпването на „Колев 2008“ ЕООД в правата на арендатора до изтичане на срока на „Договор за аренда на земеделска земя“. 



С уважение, 
ИВАН АЛЕКСИЕВ
Кмет на Община Поморие

Инж. Петко Стамболиев – Директор ОП ОГСС

Съгласувал:
Светлана Събева – ст. ю.к.


Изготвил:
Николай Тодоров - агроном

